শকুন বত্রা
শকুন বত্রা (হিন্দি: शकुन बत्रा; জন্ম: ১ জানুয়ারি ১৯৮৩) একজন ভারতীয় চলচ্চিত্র পরিচালক, চিত্রনাট্যকার ও অভিনেতা। তার পরিচালিত প্রথম চলচ্চিত্র এক ম্যাঁয় অউর এক তু (২০১২)। এরপর তিনি তারকাবহুল পারিবারিক নাট্যধর্মী কাপুর অ্যান্ড সন্স (২০১৬) এবং অ্যামাজন প্রাইম ভিডিওর মৌলিক নোয়ার প্রণয়ধর্মী নাট্য চলচ্চিত্র গেহরাইয়াঁ (২০২২) নির্মাণ করেন। কাপুর অ্যান্ড সন্স চলচ্চিত্রের জন্য তিনি শ্রেষ্ঠ কাহিনি ও শ্রেষ্ঠ চিত্রনাট্য বিভাগে ফিল্মফেয়ার পুরস্কার-সহ একাধিক পুরস্কার অর্জন করেন।